Diari Oficial de la Generalitat Valenciana


Sumari del DOGV 730, del 24-12-1987 (1987/810231)

ORDRE d'1 de desembre de 1987, de la Conselleria de Cultura, Educació i Ciència, per la qual es fa la convocatòria a ajudes per a l'assistència a cursos de perfeccionament lingüístic en idiomes moderns a realitzar en l'Institut Britànic de València.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/12/01/(4)/dof/vci/html**

### Dades del document

Número de DOGV
:   730

Data del DOGV
:   24-12-1987

Secció del DOGV
:   DISPOSICIONS GENERALS

Número del document
:   1987/810231


Data del document
:   01-12-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 de desembre de 1987, de la Conselleria de Cultura, Educació i Ciència, per la qual es fa la convocatòria a ajudes per a l'assistència a cursos de perfeccionament lingüístic en idiomes moderns a realitzar en l'Institut Britànic de València.  
Continuant el programa de formació del professorat que duu a terme aquesta Conselleria en col·laboració amb l'Institut Britànic, mitjançant l'acord que es va signar en el seu moment entre la Generalitat Valenciana i el Consell Britànic, en l'àmbit i les condicions del conveni cultural entre el Govern Espanyol i el Govern del Regne Unit de la Gran Bretanya i Irlanda del Nord, fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Convocar a ajudes per a l'assistència a cursos de llengua anglesa, impartits per l'Institut Britànic de València, i aprovar les bases que les regeixen, les quals figuren en l'annex d'aquesta Ordre.  
Article segon  
Les ajudes regulades per aquesta Ordre estaran condicionades al crèdit pressupostari que hi haja disponible en el pressupost de 1988.  
DISPOSICIONS FINALS  
Primera  
Queda autoritzada la Direcció General d'Ordenació i Innovació Educativa a fi d'adoptar totes les disposicions reglamentàries i les altres resolucions que calga per a l'aplicació i el desplegament d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 1 de desembre de 1987.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
1. Objecte de les ajudes.  
L?objecte d'aquestes ajudes és l'assistència als cursos que s'imparteixen en l'Institut Britànic de València.  
2. Característiques de les ajudes.  
Les ajudes consisteixen en el 50% del preu de matrícula dels cursos impartits.  
3. Requisits de les ajudes.  
Podran beneficiar-se de les ajudes tots els professors en actiu que estan donant en l'actualitat l'assignatura d?anglès al Cicle Superior d'EGB, a BUP i COU i a FP, en Centres Públics i Concertats de la Generalitat Valenciana.  
4. Termini i formalització de sol·licituds.  
Les sol·licituds podran ser presentades en el Registre General de la Conselleria de Cultura, Educació i Ciència, en els Serveis Territorials, en els Centres de Professors, o per qualsevol dels mitjans que estableix l'article 66 de la Llei de Procediment Administratiu.  
Les sol·licituds portaran adjunta la informació següent:  
- Instància segons model que figura al final d'aquest Annex.  
- Certificació del Director o Secretari del Centre, on es faça constar que la persona interessada està donant l'assignatura d?anglès, en el curs actual, i també els cursos en què imparteix aquesta assignatura.  
5. Termini de presentació de sol·licituds.  
Serà de 20 dies a partir de l?entrada en vigor d'aquesta Ordre.  
La selecció de les sol·licituds la farà una comissió presidida pel Director General d'Ordenació i Innovació Educativa o persona en qui delegue i la integrarà:  
- El Cap del Servei d'Ordenació Acadèmica, o persona en qui delegue.  
- El Cap del Servei d?avaluació i Inspecció, o persona en qui delegue.  
- El Cap del Servei de Formació del Professorat.  
Hi actuarà com a Secretari un funcionari de la Direcció General d'Ordenació i Innovació Educativa designat pel Director General.  
La Convocatòria es resoldrà per Resolució de la Direcció General d'Ordenació i Innovació Educativa.  
6. Obligacions per als seleccionats.  
Els qui hagen estat seleccionats per a aquestes ajudes queden obligats a:  
- Realitzar les proves d'aptitud que l'Institut Britànic considere adients.  
- Assistir amb aprofitament i regularitat als cursos en què es matricula.  
La Direcció General d'Ordenació i Innovació Educativa podrà suspendre l'ajut concedit quan, d'acord amb el seu judici, hi haurà, per part del seleccionat, un incompliment d'alguna de les obligacions anteriorment esmentades.  
MODEL D'INSTANCIA DE SOL·LICITUD  
En/Na/N' amb DNI Telèfon   
domiciliat/ada a carrer/plaça número   
codi postal professor de (1)   
en situació administrativa NRP (si fa el cas)   
amb destinació en el Centre d carrer/plaça   
núm. telèfon   
EXPOSA:  
Que una vegada feta la Convocatòria a les ajudes per Ordre d'i de desembre de 1987, de la Conselleria de Cultura, Educació i Ciència, i acceptant-ne les bases, sol·licita que li siga concedit l'ajut per a assistir als cursos impartits per l'Institut Britànic per a:  
 El Segon Trimestre curs 87/88  
 El Tercer Trimestre curs 87/88 (2)  
 Curs Intensiu estiu 87/88  
(1) EGB, FP, BUP, COU.  
(2) Assenyaleu el que us interesse (es pot assenyalar més d'una casella).  
HBLE. SR. CONSELLER DE CULTURA, EDUCACIO I CIENCIA.


Còpia Permalink ELI